Toshkent shahridagi Grand Mir mehmonxonasidan Mirobod bozorigacha bo‘lgan ko‘chada joylashgan kafe va kabobxonalar buzilmoqda. Bu haqda ijtimoiy tarmoqlarda tarqalgan suratlar guvohlik bermoqda. Kafe va kabobxonalarning buzilishi ijtimoiy tarmoqlardagi guruhlar a’zolari orasida turlicha munosabatlarga sabab bo‘ldi. Ba’zilar: «Va nihoyat!» — deya voqeadan mamnun bo‘lishganini bildirishgan bo‘lishsa, boshqalar sevimli yemakxonasidan ayrilganidan norozi bo‘lgan.